cyanic-selkie/wikianc huggingface dataset:
மணப்பாறை மாட்டுச் சந்தை
வரலாறு
நூறு ஆண்டுகளுக்கு முன் மணப்பாறையில் ஆங்காங்கே சிறிய அளவில் மாட்டு சந்தை நடைபெற்று வந்தது. பின்னர் இதன் முக்கியத்தும் அதிகரித்தது, மாடுகளின் எண்ணிக்கையும் அதிகரித்தது. இதைத் தொடர்ந்து தற்போது உள்ள திருச்சி-திண்டுக்கல் வெளிவட்ட சாலைக்கு சந்தை இடம் மாறியது. கடந்த 1928ஆம் ஆண்டு 12 ஏக்கர் பரப்பளவில் இந்த சந்தை அமைக்கப்பட்டது. புதன் கிழமை சந்தைக்கு செவ்வாய் கிழமையே ஆயிரக்கணக்காக மாடுகள் வந்து சேர்ந்துவிடும். தற்காலத்தில் இங்கு வாரந்தோறும் 2,500 முதல் 3000 மாடுகள் கைமாறுகின்றன. இந்த சந்தைக்கு தமிழ்நாடு மட்டுமல்லாது ஆந்திரா, தெலுங்கானா, கேரளா என பக்கத்து மாநிலங்களில் இருந்து மாடுகள் வருகின்றன.
திரைப்படப் பாடலில்
மக்களை பெற்ற மகராசி என்ற தமிழ்த் திரைப்படத்தில் இடம்பெற்ற 'மணப்பாறை மாடுகட்டி மாயவரம் ஏறுபூட்டி' (பாடலாசிரியர்-மருதகாசி) என்ற பாடலால் மணப்பாறை மாட்டுச் சந்தையில் வாங்கப்பட மாட்டின் உயர்வு அறியப்படுகிறது.
மேற்கோள்கள்
பகுப்பு:மாடுகள் பகுப்பு:சந்தைகள் பகுப்பு:திருச்சிராப்பள்ளி மாவட்டம்
பாண்டகா
சிற்றினங்கள்
இந்த இனத்தில் தற்போது ஏழு அங்கீகரிக்கப்பட்ட சிற்றினங்கள் உள்ளன:
மேற்கோள்கள்
பகுப்பு:மீன் பேரினங்கள்
கேளடி சென்னம்மா
கேளடி சென்னம்மா (Keladi Chennamma) கர்நாடகாவில் உள்ள கேளடி சாம்ராஜ்யத்தின் ராணியாக இருந்தார். இவர் கர்நாடகாவின் குந்தாப்பூர் பகுதியில் பிறந்தார். இவர் லிங்காயத்தா சமூகத்தைச் சேர்ந்தவர். சென்னம்மா 1667 இல் மன்னர் சோமசேகர நாயக்கரை மணந்தார். 1677 இல் சோமசேகர நாயக்கரின் மரணத்திற்குப் பிறகு, சென்னம்மா கேளடி நாயக்க வம்சத்தின் நிர்வாகத்தை திறமையாகக் கையாண்டார். அவரது 25 ஆண்டுகால ஆட்சியின் போது, இந்தியாவின் கர்நாடகாவின் சாகராவில் அமைந்துள்ள கேளடி இராச்சியத்தில் உள்ள தனது இராணுவ தளத்திலிருந்து ஔரங்கசீப் தலைமையிலான முகலாய இராணுவத்தின் முன்னேற்றத்தை அவர் முறியடித்தார். அவர் தனது நெருங்கிய உறவினர்களில் ஒருவரான பசவப்ப நாயக்கரை தத்தெடுத்தார். இவர் மிளகு மற்றும் அரிசி போன்ற பொருட்களை உள்ளடக்கிய போர்த்துகீசியர்களுடன் ஒரு வர்த்தக ஒப்பந்தத்தையும் செய்தார். தற்போது இருக்கும் சன்னகிரி இவரது பெயரால் அழைக்கப்படுகிறது.
மிர்ஜான், ஹொன்னாவரா, சந்திரவரா மற்றும் கல்யாண்புரா ஆகிய இடங்களில் தேவாலயங்களை நிறுவ போர்த்துகீசியர்களுக்கு அனுமதி அளித்தார். கர்நாடக மாநிலத்தில், இவர் ராணி சென்னபைராதேவி, அப்பாக்கா ராணி, கிட்டூர் சென்னம்மா, பெலவாடி மல்லம்மா மற்றும் ஒனகே ஓபவ்வா ஆகியோருடன் சேர்ந்து முதன்மையான பெண் போர்வீரராகவும் தேசபக்தராகவும் கொண்டாடப்படுகிறார்.
அவுரங்கசீப்பின் தாக்குதல்
முகலாயப் பேரரசர் ஔரங்கசீப்பிடம் இருந்து தப்பியோடிய சிவாஜியின் மகன் ராஜாராம் சத்ரபதிக்கு இவர் அடைக்கலம் அளித்தார் இவரது அமைச்சரவையுடனான சந்திப்புக்குப் பிறகு ராஜாராமை மரியாதையுடன் நடத்தினாள், ஆனால் அவுரங்கசீப் சென்னம்மாவைத் தாக்கினார். அதைத் தொடர்ந்து நடந்த போரில், கேளடி சென்னம்மா தனது ராஜ்யத்திற்கு முகலாய அச்சுறுத்தலை எதிர்த்துப் போராடினார், மேலும் முகலாயர்களுடனான போர் ஒரு ஒப்பந்தத்தில் முடிந்தது. கேளடி ராஜ்ஜியத்தின் துணை அதிகாரியான சுவாதியின் சதாசிவாவும் நிதியுதவி செய்ததன் மூலம் ராஜாராமுக்கு உதவினார். அநேகமாக மைசூர் ஆட்சியாளர்களிடமும் பின்னர் ஆங்கிலேயர்களிடமும் தன்னாட்சியை இழந்ததாக கேளடி பேரரசு இருக்கலாம் என்று கருதப்படுகிறது. இவரது அமைச்சரவை விஜயநகரத்தின் தளபதியின் வழித்தோன்றலான திம்மண்ண நாயக்கரின் தலைமையில் இருந்தது.
மரபு
பெலவாடி மல்லம்மா, ராணி அப்பக்கா, ஒனகே ஓபவ்வா மற்றும் கிட்டூர் சென்னம்மா ஆகியோருடன் கன்னடப் பெண்களின் வீரத்தின் உருவகமாக இவர் கருதப்படுகிறார்.
சென்னம்மா மிகவும் நல்லொழுக்கமுள்ள, பக்தியுள்ள பெண் என்றும், இவரது காலத்தின் நடைமுறை நிர்வாகி என்றும் அறியப்பட்டார்.
சான்றுகள்
பகுப்பு:கன்னட மக்கள் பகுப்பு:இந்திய அரச குடும்பப் பெண்கள் பகுப்பு:1696 இறப்புகள்
விந்தியப் பிரதேசம்
விந்தியப் பிரதேசம் (Vindhya Pradesh) (1948 - 1956) மத்திய இந்தியாவில் தற்கால மத்தியப் பிரதேச பகுதிகளில், 1948 முதல் 1956 முடிய செயல்பட்ட முன்னாள் மாநிலம் ஆகும். இதன் தலைநகரம் ரேவா ஆகும். இம்மாநிலம் 23,603 சதுர மைல் பரப்பளவு கொண்டிருந்தது. இந்தியப் பிரிவினைக்குப் பின் 4 ஏப்ரல் 1948ல், மத்திய இந்தியாவின் விந்திய மலைத்தொடர் நிலப்பரப்புகளில் ஆட்சி செய்து கொண்டிருந்த 35 சுதேச சமஸ்தானப் பகுதிகளைக் கொண்டு விந்தியப் பிரதேசம் நிறுவப்பட்டது. இதன் தலைநகரம் ரேவா ஆகும். இதன் வடக்கில் உத்தரப் பிரதேசம், தெற்கில் மத்தியப் பிரதேசம் இருந்தது.
மாநில மறுசீரமைப்புச் சட்டம், 1956ன் படி, விந்தியப் பிரதேசம், மற்றும் மத்திய பாரதம் மாநிலங்கள் மத்தியப் பிரதேச மாநிலத்துடன் இணைக்கப்பட்டது.
கோட்டங்களும் மாவட்டங்களும்
நவ்கோன் நகரத்தை தலைமையிடமாகக் கொண்ட புந்தேல்கண்ட் கோட்டத்தின் 6 மாவட்டங்கள் ரேவாவை தலைமையிடமாகக் கொண்ட பகேல்கண்ட் கோட்டத்தின் நான்கு மாவட்டங்கள்;
மேற்கோள்கள்
பகுப்பு:மத்தியப் பிரதேசம் பகுப்பு:மத்தியப் பிரதேச வரலாறு பகுப்பு:இந்தியாவின் முன்னாள் மாநிலங்கள் மற்றும் ஒன்றியப் பகுதிகள்
இலங்கை வானொலி
இலங்கை வானொலி இலங்கையின் முன்னணி ஒலிபரப்பு நிலையமும் ஆசியாவின் முதல் வானொலி நிலையமுமாகும். இங்கிலாந்தில் பிபிசி வானொலி ஆரம்பிக்கப்பட்டு மூன்றாண்டுகள் மட்டுமே கடந்த நிலையில் இலங்கையில் ஒலிபரப்பை ஆரம்பித்தது. 1922 இல், தந்தித் திணைக்களத்தால் இலங்கையில் சோதனை முறையில் ஒலிபரப்பு தொடங்கப்பட்டது.
ஆரம்பம்
1921 ஆம் ஆண்டு தந்தி அலுவலகத்துக்குத் தலைமைப் பொறியாளராக பதவியேற்று இலங்கை வந்த எட்வேர்ட் ஹாப்பர் (Edward Harper) என்பவரே இலங்கையில் ஒலிபரப்புச் சேவையைத் தீவிரமாக முன்னெடுத்துச் சென்றவராவார். ஆப்பர் முதலாவது சோதனை அடிப்படையிலான ஒலிபரப்பினை இலங்கை தந்திக் கழகத்தினையும் கொழும்பிலிருந்த பிரித்தானிய மற்றும் இலங்கை வானொலி நேயர்களின் துணை கொண்டு உருவாக்கினார். இன்று எட்வேர்ட் ஹாப்பர் இலங்கை ஒலிபரப்புத் துறையின் தந்தை எனப் பலராலும் போற்றப்படுகிறார்.
கொழும்பின் முதலாவது வானொலிச் சோதனையின் போது, மத்திய தந்தி அலுவலகத்தின் மிகச்சிறிய அறையொன்றிலிருந்து தந்தித் திணைக்களப் பொறியியலாளர்களால் உருவாக்கப்பட்ட ஒலிபரப்பியைப் பயன்படுத்தி கிராமபோன் இசை ஒலிபரப்பப்பட்டது. இந்த ஒலிபரப்பி போரில் கைப்பற்றப்பட்ட ஜெர்மானிய நீர்மூழ்கிக் கப்பல் ஒன்றிலிருந்து பெறப்பட்ட வானொலிக் கருவியிலிருந்து உருவாக்கப்பட்டதாகச் சொல்லப்படுகிறது.
சோதனை வெற்றியடையவே, மூன்று ஆண்டுகளின் பின்னர் முறையான ஒலிபரப்புச் சேவை இலங்கையில் இடம்பெறத் தொடங்கியது. இது கொழும்பு வானொலி என அறியப்பட்டது. இது 1925 ஆம் ஆண்டு டிசம்பர் 16 ஆம் திகதி அன்றைய பிரித்தானிய இலங்கை ஆளுனர் சேர் இயூ கிளிஃபர்டு என்பவரால் அதிகாரபூர்வமாக ஆரம்பித்து வைக்கப்பட்டது. கொழும்பு வெலிக்கடை பகுதியில் ஒரு கிலோ வாற்று வலுக்கொண்ட பரப்பியை கொண்டு மத்திய அலை அலைவரிசையில் தன் ஒலிபரப்பை ஆரம்பித்தது.
மாணவர்களுக்கான கல்விச் சேவை நிகழ்ச்சிகள் 1931 மே மாதத்தில் ஆரம்பிக்கப்பட்டது.
இரண்டாம் உலக போரின் போது கொழும்புச் சேவை வானொலி நிலையம் நேச நாட்டு படைகளால் பொறுப்பேற்கப்பட்டு தென் கிழக்காசியாவில் இருந்த நேசப படைகளுக்கு செய்திகள் ஒலிபரப்பட்டது. போரின் முடிவில், மீண்டும் இலங்கை அரசிடம் ஒப்படைக்கப்பட்டது. இலங்கை அரசின் தனித்த திணைக்களம் ஒன்றின் கீழ் வந்த கொழும்பு வானொலியின் பெயர் 1949 ஆம் ஆண்டு இலங்கை வானொலி என மாற்றப்பட்டது.
தென்னிந்தியத் தமிழ் சேவை
இலங்கை வானொலி தென்னிந்திய நேயர்களுக்காக 1953 அக்டோபர் 4 அன்று ஒரு மணி நேர தமிழ் நிகழ்ச்சி ஒன்றை சிற்றலை 41 மீட்டரில் தொடங்கியது. நாடோறும் மாலை 6 மணி முதல் 7 மணி வரை தமிழ்த் திரைப்படப் பாடல்கள் மற்றும் பல்சுவை நிகழ்ச்சிகள் ஒலிபரப்பாயின.
இலங்கை ஒலிபரப்புக் கூட்டுத்தாபனம்
1967ம் ஆண்டு ஒலிபரப்பு திணைக்களமாக இருந்துவந்த இந்நிலையம், மேலதிக அதிகாரங்களையும் நெகிழ்வுப்போக்கையும் கொண்ட கூட்டுத்தாபனமாக மாற்றம் கண்டது. 1966 இல் இலங்கை பாராளுமன்றத்தில் நிறைவேற்றப்பட்ட 37ம் இலக்க கூட்டுத்தாபன சட்டத்தின் கீழ் இந்த மாற்றம் நிகழ்ந்தது. இன்றுவரை இந்நிறுவனம், கூட்டுத்தாபனமாகவே இருந்துவருகிறது.
1972 மே 22 ஆம் நாள் இலங்கை, குடியரசாக மாற்றம் பெற்றதை தொடர்ந்து இந்நிறுவனம் இன்றுவரை கொண்டிருக்கும் பெயரான இலங்கை ஒலிபரப்புக் கூட்டுத்தாபனம் என்ற பெயரைப் பெற்றது. இன்று இந்நிறுவனம் இலங்கை அரசின் ஊடக, தகவல் அமைச்சின் கீழ் இயங்குகிறது.
புகழ்பெற்ற ஒலிபரப்பாளர்கள்
இலங்கை வானொலி தெற்காசியாவிலேயே பல சிறப்பான ஒலிபரப்பு வல்லுனர்களை உருவாக்கியுள்ளது எனலாம். அவர்களில் குறிப்பிடத்தக்கவர்கள்: லிவி விஜேமான, வேணன் கொரெயா, பேர்ள் ஒண்டாட்ஜி, டிம் ஹோர்ஷிங்டன், கிறெக் ரொஸ்கோவ்ஸ்கி, ஜிம்மி பாருச்சா, மில் சன்சோனி, கிளோட் செல்வரட்னம், அமீன் சயானி, எஸ். பி. மயில்வாகனம், தேவிஸ் குருகே, விஜயா கொரெயா,அப்துல் ஹமீது இன்னும் பலர்.
இலங்கை வானொலியின் வர்த்தக சேவை
1950 செப்டம்பர் 30இல் ஆரம்பிக்கப்பட்ட இலங்கை வானொலியின் வர்த்தக சேவை இந்தியத் துணைக் கண்ட அளவில் பெரும் தாக்கத்தை ஏற்படுத்தியது. இமயமலையில் உச்சியில் கால் பதித்த ஹிலறியும் ரென்சிங்கும் இலங்கை வானொலியின் வர்த்தக ஒலிபரப்பைத்தான் முதலில் கேட்டார்கள். கிளிஃபோர்டு டோட் (Clifford Dodd) எனும் ஆஸ்திரேலியர் இவ்வர்த்தக சேவையின் இயக்குநராக இருந்தார்.
அகில இந்திய வானொலியில் சினிமா பாடல்களுக்கு 1952 இல் இந்திய தகவல் ஒலிபரப்பு அமைச்சராக இருந்த பி.வி.கேசகர் (B.V.Kesakar) விதித்திருந்த தடை தமிழ் சினிமாத் துறையினர் தங்கள் திரைப்படம் வெளியாகும் சமயம் இலங்கை வானொலியை விளம்பரத்திற்கு முற்றாகச் சார்ந்திருக்க வைத்தது. இலங்கை வானொலியின் வர்த்தக ஒலிபரப்பு ஏற்படுத்திய தாக்கத்தைத் தணிக்க அகில இந்திய வானொலி ’விவித் பாரதி’ வர்த்தக ஒலிபரப்பை 1957 ஆம் வருடம் அக்டோபர் 2 காந்தி ஜெயந்தி அன்று ஆரம்பித்தது.
இசைத் தட்டுகள்
உலகில் எந்த ஒரு வானொலி நிலையத்திலும் இல்லாத அளவு ஒரு லட்சத்திற்கும் அதிகமான சிங்கள, தமிழ், ஆங்கிலப் பாடல்களின் இசைத்தட்டுகள் இலங்கை வானொலி கொண்டுள்ளது. 1920-30 ஆண்டுகளில் வெளிவந்த மிக அரிதான 78RPM இசைத் தட்டுகளும் (அசல்) உள்ளன.
நூல்
இலங்கை வானொலியில் கல்விச் சேவையிலும், தமிழ் நிகழ்ச்சிகள் தயாரிப்பாளராகவும், தமிழ் சேவையின் உதவிப் பணியாளராகவும் என நீண்ட காலம் பணியாற்றிய ஞானம் இரத்தினம் ’கிரீன் லைட்’ என்று தமது அக்கால வானொலி அனுபவ நினைவுகளை நூலாக வெளியிட்டுள்ளார்.
வெளி இணைப்புகள்
பகுப்பு:இலங்கையின் வானொலி நிலையங்கள் பகுப்பு:ஈழத் தமிழ் வானொலிகள் பகுப்பு:தமிழ் வானொலிகள்
ஜெர்மியாசு பெஞ்சமன் ரிச்டர்
ஜெர்மியாஸ் பெஞ்சமின் ரிச்டர் (Jeremias Benjamin Richter; ; 10 மார்ச் 1762 – 4 மே 1807) ஒரு செருமானிய வேதியியலாளர். இவர் சிலேசியாவில் உள்ள ஹிர்ஷ்பெர்க்கில் பிறந்தார். 1794 ஆம் ஆண்டில் பிரெசிலாவில் ஒரு சுரங்க அதிகாரி ஆனார். மேலும் 1800 ஆம் ஆண்டில் பெர்லினில் உள்ள அரச பீங்கான் தொழிற்சாலைக்கு சுரங்கத் துறையின் மதிப்பீட்டாளராகவும், வேதியியலாளராகவும் நியமிக்கப்பட்டார், பணிபுரிந்த இடத்திலேயே இவர் இறந்தார். விகிதவியல் (Stoichiometry) என்ற சொல்லை அறிமுகப்படுத்தியதற்காக இவர் நன்கு அறியப்படுகிறார்.
தரம்பார்த்தலை மேம்படுத்தியவர்
அமிலங்கள், காரங்களை நிறைவு செய்வது அல்லது காரங்கள் அமிலங்களை நிறைவு செய்வது போன்றவற்றை அடிப்படையாகக் கொண்டு எடையினடிப்படையில் அவற்றின் அளவை அளந்தறியும் சில தொடக்க கால முறைகளைக் கண்டறிந்தார். ஒரு குறிப்பிட்ட அமிலத்தின் அதே அளவை நிறைவுசெய்யக்கூடிய வெவ்வேறு காரங்களின் அளவுகள் ஒன்றுக்கொன்று சமமானவை என்பதை அவர் உணர்ந்தார். (பார்க்க தரம் பார்த்தல் ).
வேதியியல் என்பது பயன்பாட்டுக் கணிதத்தின் ஒரு பிரிவாகும் என்ற முடிவுக்கு அவர் வழிவகுத்தார். மேலும், கொடுக்கப்பட்ட அமிலத்தை நிறைவு செய்யத் தேவையான வெவ்வேறு காரங்களின் அளவுகள் ஒரு எண்கணித கூட்டுத்தொடரை உருவாக்குகின்றன, மேலும் கொடுக்கப்பட்ட காரத்தை நிறைவு செய்யும் அமிலங்களின் அளவுகள் ஒரு பெருக்குத்தொடர் விதியைக் கட்டமைக்க முயற்சிக்கின்றன.
மாறா விகித விதி
வேதிவினையில் நுகரப்படும் சேர்மங்களின் எடையின் விகிதம் எப்போதும் ஒரே மாதிரியாக இருப்பதை ரிச்டர் கண்டறிந்தார். எடுத்துக்காட்டாக, சல்பூரிக் அமிலத்தின் எடையால் 1000 பாகங்களை நடுநிலையாக்க, மெக்னீசியாவின் (MgO) எடையில் 615 பாகங்கள் தேவைப்பட்டன. அவரது தரவுகளிலிருந்து, எர்ன்ஸ்ட் காட்ஃபிரைட் பிஷர் 1802 ஆம் ஆண்டில் 1000 பாகங்களுடைய சல்பூரிக் அமிலத்தை தரநிலையாக எடுத்து, வேதிச் சமன்பாட்டின் அட்டவணையைக் கணக்கிட்டார். வேதிச்சேர்மங்களின் நிலையான இயைபு குறித்து ஜோசப் ப்ரூஸ்ட் தனது பணியை அறிக்கையாக அளித்தபோது, அணுக் கோட்பாட்டை மீண்டும் கண்டுபிடிப்பதற்கான நேரம் கனிந்தது. அறுதி விகித சம விதி (அ) மாறா விகித விதி மற்றும் திட்ட இயைபு விதியானது அணுக்கள் இருப்பதை நிரூபிக்கவில்லை, மாறாக அணுக்கள் நிலையான விகிதாச்சாரத்தில் சேரும்போது வேதிச்சேர்மங்கள் உருவாகின்றன என்று கருதாமல் அவற்றை விளக்குவது கடினம்.
வெளியீடுகள்
இவரது முடிவுகள் உரிய அங்கீகாரம் அல்லது பாராட்டைப் பெறுவதற்கு முன்னதாகவே, விகிதவியல் அல்லது வேதியியல் கூறுகளை அளவிடுவதற்கான கலை (Der Stochiometrie oder Messkunst chemischer Elemente) (1792-1794), மற்றும் வேதியியலில் சமீபத்திய பாடங்கள் (Über die neueren Gegenstände in der Chemie) (1792-1802) ஆகியவற்றில் வெளியிடப்பட்டன. இதற்குக் காரணம், அவருடைய சில பணிகள் கார்ல் வென்சலுக்கு ஜோன்ஸ் பெர்சிலியசால் தவறாகக் கூறப்பட்டது. இது 1841 ஆம் ஆண்டில் செயின்ட் பீட்டர்ஸ்பர்க்கில் உள்ள வேதியியல் பேராசிரியரும், மாறா வெப்ப அடக்கக் கூடுதல் விதியின் ஆசிரியருமான கெர்மான் இவானொவிச் கெசு என்பவரால் திருத்தப்பட்டது.
பிந்தைய காலப்பணி
1792 மற்றும் 1794 க்கு இடையில் இவர் மாறா விகித விதி தொடர்பான தனது பணிகளின் சுருக்கத்தை மூன்று தொகுதிகளாக வெளியிட்டார். இந்த புத்தகத்தில் ரிச்டர் விகிதவியல் என்ற சொல்லை அறிமுகப்படுத்தினார், அதை இவர் வேதியியல் அளவீடுகளின் கலை என்று வரையறுத்தார். வேதிச்சேர்மங்களை உருவாக்குவதற்கு எந்த பொருட்கள் ஒன்றிணைகின்றன என்பதைப் பொறுத்து விதிகளைக் கையாள வேண்டும் என்றும் கூறினார்.
ரிச்டர் வேதியியலில் கணிதத்தின் பங்கால் ஈர்க்கப்பட்டார். துரதிர்ஷ்டவசமாக அவரது எழுத்து நடை தெளிவற்றதாகவும் விகாரமானதாகவும் விவரிக்கப்பட்டுள்ளது. அட்டவணைகளின் அடிப்படையில் எர்ன்ஸ்ட் காட்ஃபிரைட் பிசர் என்பவரால் சுருக்கப்பட்ட வடிவத்திற்கு வந்த 1802 ஆம் ஆண்டு வரை அவரது பணி சிறிய தாக்கத்தையே ஏற்படுத்தியிருந்தது எனலாம்.
வெளி இணைப்புகள்
பகுப்பு:1807 இறப்புகள் பகுப்பு:1762 பிறப்புகள் பகுப்பு:செருமானிய வேதியியலாளர்கள்
நகர உயர்நிலைப் பள்ளி, கும்பகோணம்
நகர உயர்நிலைப் பள்ளி, கும்பகோணம் தமிழ்நாடு, தஞ்சாவூர் மாவட்டம், கும்பகோணத்தில் உள்ள உயர்நிலைப்பள்ளியாகும்.
வரலாறு
1885 ஆம் ஆண்டில், பள்ளி இயங்கிய இரண்டு வீடுகள் ரூ.10,500க்கு விற்கப்பட்டன. 1887 ஆம் ஆண்டில், பி. தம்புசாமி முதலியார், ஏ.கே.நாராயண ஐயர் மற்றும் வி. கிருஷ்ண ஐயர் ஆகியோரைக் கொண்ட குழு, பள்ளி கட்டடத்தின் கட்டுமானத்தை மேற்பார்வையிட அமைக்கப்பட்டது. பாண்டிச்சேரியில் இருந்த ஒரு பள்ளியை மாதிரியாகக் கொண்டு 1891ஆம் ஆண்டில் ரூ.58,000 செலவில் இப்பள்ளி கட்டப்பட்டது. 1892 ஆம் ஆண்டு பள்ளி கல்வி இயக்குநராக இருந்த டாக்டர் டங்கன் அவர்களால் பள்ளிக்கட்டடம் திறந்துவைக்கப்பட்டது.
இப்பள்ளியின் தற்போதைய செயலர்/இணைப் பொறுப்பாளர் கே. பாலதண்டாயுதபாணி ஆவார். இப்பள்ளியின் வரலாற்றில் ஆர்.விஜயா முதல் தலைமைசிரியை ஆவார். இப்பள்ளியானது ஆங்கிலத்தில் மாணவர்களின் எழுதும் திறனை வளர்ப்பதற்காக இருமாதங்களுக்கு ஒரு முறை ஹார்மனி (Harmony) என்ற இதழை வெளியிடுகிறது. இங்கு ஆங்கில இலக்கிய சங்கம் உள்ளது.
2014 ஆம் ஆண்டு ஜனவரி மாதம், இப்பள்ளி 150ஆவது ஆண்டு விழாவினைக் கொண்டாடியது.
சீனிவாச ராமானுஜன்
சீனிவாச ராமானுஜன், 1898ஆம் ஆண்டில் இப்பள்ளியில் மாணவராகப் பயின்றார். இங்கு அவர் ஜி எஸ் கார் எழுதிய தூய கணிதத்தில் எலிமெண்டரி,முடிவுகளின் சுருக்கம் என்ற நூலினைக் காணும்வாய்ப்பினைப் பெற்றார். அந்நூல் ஏற்படுத்திய தாக்கத்தின் காரணமாக தனது சொந்த கணிதவியல் மற்றும் கணிதத் தொடரி கணிதத்தில் ஈடுபட்டதாக டாடா இன்ஸ்டிடியூட் ஆப் பண்டமெண்டல் ரிசர்ச் வெளியிட்ட கையேடு கூறுகிறது.
1914
1914 (MCMXIV) ஒரு வியாழக்கிழமையில் ஆரம்பமான ஒரு சாதாரண கிரிகோரியன் ஆண்டாகும்.
1914 நாட்காட்டி
1901 – 1950
மணியனூர் முத்துக்குமாரசுவாமி கோயில்
மணியனூர் முத்துக்குமாரசுவாமி கோயில் தமிழ்நாட்டில் நாமக்கல் மாவட்டம், மணியனூர் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் முத்துக்குமாரசுவாமி சன்னதியும், இடும்பன், விநாயகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. தைப்பூசம் ( தை ) மாதம் முக்கிய திருவிழா நடைபெறுகிறது. கிருத்திகை மாதம் திருவிழா நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
திருப்பணிநெல்லையாபுரம் அம்மச்சியார் என்ற முப்புடாதியம்மன் கோயில்
திருப்பணிநெல்லையாபுரம் அம்மச்சியார் என்ற முப்புடாதியம்மன் கோயில் தமிழ்நாட்டில் திருநெல்வேலி மாவட்டம், திருப்பணிநெல்லையாபுரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் முப்பிடாதியம்மன் சன்னதியும், சங்கிலிபூதத்தார் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பூண்டி ஊராட்சி ஒன்றியம்
பூண்டி ஊராட்சி ஒன்றியம், தமிழ்நாட்டின் திருவள்ளூர் மாவட்டத்தில் உள்ள பதினான்கு ஊராட்சி ஒன்றியங்களில் ஒன்றாகும். பூண்டி ஊராட்சி ஒன்றியத்தில் நாற்பத்தி ஒன்பது ஊராட்சி மன்றங்கள் உள்ளன. இவ்வூராட்சி ஒன்றியத்தின் வட்டார வளர்ச்சி அலுவலகம் பூண்டியில் அமைந்துள்ளது. இவ்வூராட்சி ஒன்றியத்தில் பூண்டி ஏரி உள்ளது.
மக்கள்வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, இவ்வூராட்சி ஒன்றியத்தின் மொத்த மக்கள் தொகை  1,02,279  ஆகும். அதில் பட்டியல் சாதி மக்களின் தொகை  38,600 ஆக உள்ளது. பட்டியல் பழங்குடி மக்களின் தொகை 4,408 ஆக உள்ளது.
ஊராட்சி மன்றங்கள்
பூண்டி ஊராட்சி ஒன்றியத்தில் உள்ள 49 ஊராட்சி மன்றங்களின் விவரம்;
திருவுடையார்பட்டி திருமூலநாதர் கோயில்
திருமூலநாதர் கோயில் புதுக்கோட்டை மாவட்டத்திலுள்ள திருவுடையார்பட்டியில் அமைந்துள்ள சிவன் கோயில் ஆகும். காசிக்கு இணையான பெருமையுடைய தலமாகக் கருதப்படுகிறது. வெள்ளாற்றங்கரையில் தோன்றிய சுயம்புலிங்கத்தின்மீது கி.பி.12ஆம் நூற்றாண்டில் சோழர்களால் கோயில் கட்டப்பட்டது.
அமைவிடம்
புதுக்கோட்டை மாவட்டத்தின் திருவரங்குளம் ஒன்றியத்துக்கு உட்பட்ட வாண்டாக்கோடை ஊராட்சியில் திருவுடையார்பட்டி அமைந்துள்ளது. புதுக்கோட்டையிலிருந்து அறந்தாங்கி சாலையில் 7 கிமீ தொலைவில் வாண்டாக்கோட்டையிலிருந்து 2 கிமீ தொலைவில் இக்கோயில் அமைந்துள்ளது.
இறைவன், இறைவி
இங்கு கோயில் கொண்டுள்ள இறைவன் திருமூலநாதர், இறைவி திரிபுரசுந்தரி அம்மன்.
சிறப்பு
இங்கு தைப்பூச நாளில் தீர்த்தவாரி நிகழ்ச்சி விமர்சையாக நடைபெறுகிறது. காசிக்குச் சென்றுவருவதற்கு இணையான பலன் கிடைக்கும் என்ற நம்பிக்கையின் பின்னணியாக அப்பகுதி மக்களால் கதைகள் கூறப்படுகின்றன.
வெளியிணைப்புகள்
பகுப்பு:புதுக்கோட்டை மாவட்டத்திலுள்ள சிவன் கோயில்கள்
உருமாற்ற வளர்காரணி-பீட்டா
உருமாற்ற வளர்காரணி-பீட்டா (Transforming growth factor beta; TGF-β) என்னும் புரதம், உயிரணு பெருக்கம், உயிரணு மாற்றம் மற்றும் பெரும்பான்மையான உயிரணுக்களின் பிற செயல்களைக் கட்டுப்படுத்துகிறது. இது, நோயெதிர்ப்பு, புற்று நோய், இதய நோய், சர்க்கரை நோய், மார்ஃபான் நோய் அறிகுறிகளின் தொகுப்பு மற்றும் லோயெஸ்-டையட்ஸ் நோய் அறிகுறிகளின் தொகுப்பு ஆகிய உடல்நல பணிகள்/சீர்கேடுகளில் செயலாற்றுகிறது.
உருமாற்ற வளர்காரணி-பீட்டா புரதம் குறைந்தபட்சம் மூன்று ஓரின வடிவங்களில் (TGF-β1, TGF-β2 மற்றும் TGF-β3) சுரக்கப்படுகின்றது. இக்குடும்ப புரதங்களின் நிறுவன உறுப்பினரான TGF-β1, உருமாற்ற வளர்காரணி-பீட்டா (TGF-β) என்னும் இயற்பெயராலேயே அழைக்கப்படுகிறது. உருமாற்ற வளர்காரணி-பீட்டா குடும்பம், பல வளரூக்கிகளைக் கொண்ட உருமாற்ற வளர்காரணி-பீட்டா உயர் குடும்பத்தைச் சார்ந்தவையாகும்.
உருமாற்ற வளர்காரணி-பீட்டா, இயல்பான புறத்தோல் உயிரணுக்களிலும், இளங்கட்ட புற்றுதோற்றத்திலும் சுருக்கக் காரணியாகச் செயலாற்றுகின்றது.
உருமாற்ற வளர்காரணி-பீட்டாவைச் சுரக்கும் சில உயிரணுக்கள் அதற்கான ஏற்பிகளையும் கொண்டுள்ளன. இவ்விதம் காரணிகளைச் சுரக்கும் உயிரணுக்களின் மீதே செயலாற்றுதல் தன்சுரப்பு சமிக்ஞை எனப்படும். புற்று உயிரணுக்களால் அதிகமாகச் சுரக்கப்படுகின்ற உருமாற்ற வளர்காரணி-பீட்டா அண்மையில் உள்ள உயிரணுக்களின் மீதும் செயல்புரிகின்றது.
மேற்கோள்கள்
பகுப்பு:உயிர்வேதியியல் பகுப்பு:சைட்டோக்கைன்கள்
எவரிஸ்ட் கால்வா
எவரிஸ்ட் கால்வா (Evariste Galois, அக்டோபர் 25, 1811 - மே 31, 1832) பிரான்ஸ் நாட்டு கணிதவியலர், தன்னுடைய 19வது வயதிலேயே கணிதத்தில் ஒரு மாபெரும் சாதனையைச் செய்தவர். பல்லுறுப்புச் சமன்பாட்டை விடுவிப்பதற்கு துல்லியமான இயற்கணித நிபந்தனைகளைக் கண்டுபிடித்து இருபதாவது நூற்றாண்டின்  சில பெரும் கணிதத் துறைகளுக்கு 19 வது நூற்றாண்டின் முதல் பாதியிலேயே அடிகோலியவர். ஆனால் பரிதாபமாக அரசியல் சூறாவளியிலும் தன்னை ஈடுபடுத்திக்கொண்டு, 21 வயது முடியும் முன்னமே உயிர் துறந்தார். அவர் விட்டுவிட்டுப்போன 60-பக்க கணித சொத்து விலைமதிப்பற்றது.
கணிதமே உலகம்
கால்வா 12 வயது வரையில் தன்னுடைய அன்னையிடமே இலக்கியங்களில் பழமைச் சிறப்பு பெற்ற நூல்களைப் படித்து வந்தார். 1823 இல் 12வது வயதில் பாரிஸ் நகரத்தில் லூயி லே கிராண்ட் என்ற பள்ளியில் சேர்ந்தார். பிரான்ஸ் நாட்டு மக்கள் அப்பொழுதும் புரட்சி நாட்களை மறக்கவில்லை. கால்வா தான் காதால் கேள்விப்பட்ட அடாவடிச் செயல்களை யெல்லாம் நேரில் பார்க்க ஆரம்பித்தார். படிப்பிலோ ஓரிரண்டு ஆண்டுகளில் கால்வா வினுடைய ருசியெல்லாம் கணிதத்தில் திரும்பியது. ஆனால் பள்ளியிலோ கணிதத்திற்கு எந்த முக்கியத்துவமும் கொடுக்கப்படவில்லை. இருந்தாலும் லெஜாண்டரின் வடிவியல் இச்சிறுவன் வழியில் வந்தபோது அதை அனாயாசமாகப் படித்து முடித்தான். அவனுக்கு பள்ளியில் கிடைத்த இயற்கணித புத்தகத்தில்லோ அவனுடைய கூர்மையான மூளைக்கு சவாலாக ஒன்றுமே இல்லை. லெஜாண்டரைக் கரைத்துக் குடித்தவன், லக்ராஞ்ஜையும் ஏபெல்லையும் படிக்க ஆரம்பித்தான். 14, 15 வயதே ஆன இச்சிறு பையன் கணிதவல்லுனர்களுக்காக இன்னும் பெரிய வல்லுனர்கள் எழுதியதை விழுங்கி சீரணித்துக்கொண்டிருந்தான். சமன்பாடுகளின் விடுவிப்புக் கணிப்புகள், Theory of analytic functions, Calculus of functions இவையெல்லாம் அவனை வெகுவாக ஈர்த்தன. மனதிலேயே அவன் பெரிய பெரிய கணிப்புகளைப் போடக்கூடியவன். ஆசிரியர்கள் தேர்வுகளில் கணிப்புக்காகக் கேட்கும்  வழிகளெல்லாம் அவனுக்கு அனாவசியமாகப் பட்டது.கோபப்பட்டான். ஆனாலும் கணிதத்தில் என்னென்ன பரிசுகள் உண்டோ அத்தனையும் அவனுக்குத்தான். கணிதத்தில் அவனுக்கிருந்த அபார சக்தியை நம்பினவர்களும் இருந்தனர்; அதை நம்பாமல் அதெல்லாம் ஒரு நடிப்பு என்றவர்களும் இருந்தனர்.
முதல் ஆய்வுக்கட்டுரை
17 வது வயதில் ரிச்சர்ட என்ற கணித ஆசிரியர் அவனுடைய கணிதத்திறமையை நன்கு உணர்ந்து ஊக்கப்படுத்தி அவனை வகுப்பிலும் பள்ளியிலும் உயர்த்திப்பேசினார். அவருடைய ஊக்குவிப்பினால் மற்றவர்கள் அவனை வெறும் கெட்டிக்காரனாக மட்டும் பார்க்காமல், பெரிய கணித மேதையாகவும் பார்க்கத்தொடங்கினர். 1829, மார்ச் 1 ம் தேதி அவனுடைய முதல் ஆய்வுக்கட்டுரை (தொடரும் பின்னங்களைப் பற்றியது) பிரசுரிக்கப்பட்டது. ஆனால் பள்ளியில் கட்டுப்பாடுகளும் தண்டனைகளும் ஒன்றன்பின் ஒன்றாக வந்துகொண்டுதான் இருந்தன. அவை ஒன்றும் தான் ஒரு கணிதவியலர் ஆகிவிடவேண்டும் என்ற அவனுடைய கொள்ளை ஆசையை அணைக்கமுடியவில்லை. உண்மையில் அவன் ஏற்கனவே ஒரு கணிதவியலர் ஆகிவிட்டிருந்தான்; மற்றவர்களுக்குத்தான் அது புரியவில்லை.
தோல்விமேல் தோல்வி
16வது வயதில் எகோல் பாலிடெக்னிக் என்ற சிறந்த ஆய்வுக்கூடக்கல்லூரியில் சேர்வதற்காக தேர்வுகளில் உட்கார்ந்தான். இக்கல்லூரிதான் பிரெஞ்சுப் புரட்சிகாலத்தில் ஆரம்பிக்கப்பட்டு பிற்காலத்தில் அத்தனை பிரென்சு நாட்டு கணித அறிவியலர்களையெல்லாம் உற்பத்தி செய்து உலகத்துக்கு அளித்தது. ஆனால் கால்வா அத்தேர்வில் தோல்வியடைந்தான். 18வது வயதில் அதே தேர்வுக்கு மறுபடியும் உட்கார்ந்தான். அவனுடைய கால் தூசிக்குச் சமமில்லாத கணித ஆசிரியர்களெல்லாம் அவனுடைய தேர்வுத் தாள்களை மதிப்பிட்டு அவனை மறுபடியும் தோல்வியடையச் செய்தனர். அந்தத் தேர்வில்தான் அவனுடைய விதி நிர்மாணிக்கப்பட்டது. எல்லாவற்றையும் மனதிலேயே கணிக்கக்கூடிய அவனுக்கு, தன்னை நேர்முகத்தேர்வு நடத்திய ஆசிரியர்களின் கணித இயலாமையையும் அவர்களுடைய பிடிவாதத்தையும் நேருக்குநேர் பார்த்தபோது, கையில் தனக்குப் பயன்படாதிருந்த சாக்கட்டியையே அவர்மேல் தூக்கியெறிந்து கொஞ்சநஞ்சம் இருந்த வாய்ப்பையும் இழந்தான்.
இச்சமயம் தான் அவனுடைய தந்தையார் இறந்தார். 1827 இல் அவர் ஒரு மேயராக இருந்தார். அரசியல் காரணமாக அவரை ஒரு அவதூறில் சிக்கவைத்து கடைசியில் அவர் தற்கொலை செய்துகொள்ளும்படியான சூழ்நிலையை உண்டாக்கிவிட்டனர். இதெல்லாம் சேர்ந்து கால்வாவை உலகத்தின்மேலேயே வெறுப்பேற்படும்படிச் செய்துவிட்டது.
பிரெஞ்சு அகாடெமி
1829 ஆண்டு டிசம்பர் 29, அவனை பல்கலைக்கழகம் ஏற்றுக்கொண்டது. ஆனால் அவன் தனிமையிலேயே உழைக்கவேண்டியிருந்தது. மூன்று ஆய்வுக்கட்டுரைகள் எழுதி பிரென்சு அகடெமிக்கு அனுப்பினான். இயற்கணிதச்சமன்பாடுகளைப்பற்றிய மிக உயர்ந்த ஆய்வுகள் அவை. இதை அவன் அனுப்பியிருந்தது 'கணிதத்தில் சிறந்த பரிசு' ஒன்றுக்காக.அகடெமியின் காரியதரிசி ஃபொரியர் அக்கட்டுரைகளை தன் வீட்டுக்கு எடுத்துச்சென்றார். ஆனால் கட்டுரைகளைப்பார்ப்பதற்குள் அவர் இறந்துவிட்டார். உரிய காலத்தில் அவருடைய காகிதங்களைத் தேடித் துழாவினார்கள். கால்வாவினுடைய கட்டுரைகள் கிடைக்கவில்லை!
கால்வா வழ்க்கையையே வெறுத்து, அரசியலில் முழுமூச்சுடன் இறங்கினான்.பல்கலை வாழ்க்கை அத்துடன் முடிந்தது.
கணிதத்தின் சிகரத்தை அண்டுவார் இல்லை
உயர்தர இயற்கணிதத்தில் சொந்தத்தில் ஒரு வகுப்பு நடத்தினான். 19 வயது இளைஞன், அக்காலத்துக் கணிதக் கண்டுபிடிப்புகளில் முதல்வன், கற்பனை எண்களைப்பற்றிய ஒரு புதுக்கோட்பாட்டையும், சமன்பாட்டுகளை விடுவிக்க புதுப்புது வழிகள்,எண்கள் கோட்பாடு, elliptic functions, இவைகளைப் பற்றி தான் சொந்தமாகக் கண்டுபிடித்ததையெல்லாம் சொல்லிக்கொடுக்க வகுப்பு நடத்துகிறான், அழைப்பு விடுகிறான் ஆனால் வருவார் யாருமில்லை.
கால்வா கோட்பாடு
ஒரு கடைசி முயற்சியாக அகெடெமிக்கு ஒரு பெரிய ஆய்வுநூலை -- சமன்பாடுகளை விடுவிப்பதைப் பற்றியது, தற்காலத்தில் கால்வா கோட்பாடு என்று பிரசித்திபெற்றது -- அனுப்பிவைத்தான். அதைப்படித்து தரம் பார்க்கும் பொறுப்பு புவாசான் (Poisson) என்ற கணிதவியலரிடம் சென்றது. அவர் அதை எவ்வளவு ஆழ்ந்து படித்தாரோ தெரியாது. அவருடைய விமரிசனத்தில் 'இது ஒன்றும் புரிகிறமாதிரி இல்லை' என்று எழுதிவிட்டார்.
அரசியல் ஏற்றத்தாழ்வுகள்
மே 9, 1831 ஒரு முறையும், ஜூலை 14, 1831 இல் மற்றொரு முறையும் கைது செய்யப்பட்டான். 1789, 1793 புரட்சிகளின் ஞாபகார்த்தமாக நடந்த ஒரு விழாவில் அவன் கையில் கத்தியுடன் அரசரைக் கொல்வதாக சப்தம் எடுத்துக்கொண்டதாக முதன் முறை கைது செய்யப்பட்டு பின்னால் விடுவிக்கப்பட்டான். இரண்டாவது முறை காரணமே இல்லமல் அவனைக் கைது செய்து இரண்டு மாதம் சிறையில் வைத்திருந்து விட்டனர். ஆனால் மே 29, 1832 அன்று இரவு எல்லா குடியரசுவாதிகளுக்கும் எழுதிய கடிதத்தில் தான் யாரோ இரண்டு நபருடன் கத்திப்போர் புரியவேண்டியிருக்கிறதென்றும் எல்லோரிடமும் விடைபெறுவதுபோல் எழுதியிருக்கிறான். ==
கணித உயில்
அன்றிரவுதான், மணிக்கணக்கில் உட்கார்ந்து தான் கண்டுபிடித்த அத்தனை கணிதக்கண்டுபிடிப்புகளையும் ஒரு 60-பக்கக்கட்டுரையாக எழுதி கணித உலகத்துக்கு தன் உயிலையே எழுதி வைத்தான். 14 ஆண்டுகளுக்குப்பிறகு, லியொவில் journal de mathematique pure et appliques  என்ற ஆய்வுப்பத்திரிகையில்,இதை பிரசுரிக்கும்போது எழுதுகிறார்:"இதை ஏற்கனவே அகெடெமியில் பிரசுரிக்காமல் விட்டதற்குக்காரணம் ஒருவேளை கால்வாவினுடைய சுறுக்க நடையினால் ஏற்பட்ட குழப்பமாகத்தன் இருக்கவேண்டும்". கால்வாவினுடைய முக்கிய தேற்றங்களில் ஒன்று:
"இயற்கணிதப்பல்லுறுப்புச்சமன்பாடு ஒன்றினுடைய கால்வா குலம்(Galois Group) என்று சொல்லக்கூடியது தீர்வுடைகுலமாக  (Solvable Group)இருந்தால், இருந்தால்தான்,அதற்கு தனிமன்களால்  (radicals) தீர்வு கிடைக்கும்."
துணை நூல்கள்
•E.T. Bell. Men of Mathematics. 1937, 1965. Simon & Schuster, New York. ISBN 0-671-46401-9
பகுப்பு:பிரெஞ்சு கணிதவியலாளர்கள் பகுப்பு:1811 பிறப்புகள் பகுப்பு:1832 இறப்புகள்
யாழ்ப்பாண வைபவ விமரிசனம் (நூல்)
thumb|240px|முதற் பதிப்பின் உட்பக்கம் யாழ்ப்பாண வைபவ விமர்சனம் என்னும் நூல் போர்த்துக்கேயர் யாழ்ப்பாணத்தை முழுமையாகக் கைப்பற்றுவதற்கு முற்பட்ட அதன் வரலாற்றை ஆய்வு செய்யும் நூல் ஆகும். இந்த ஆராய்ச்சி நூலை எழுதியவர் சுவாமி ஞானப்பிரகாசர். இதன் முதற் பதிப்பு 1928 ஆம் ஆண்டில் அச்சுவேலியில் இருந்த ஞானப்பிரகாச யந்திரசாலையில் அச்சிட்டு வெளியிடப்பட்டது. யாழ்ப்பாண வைபவமாலையில் தாம் கண்ட சரித்திர முரண்பாடுகளை இந்த நூலில் எடுத்துக் காட்டினார்.
சன்மார்க்கபோதினி பத்திரிகைகளில் அவ்வப்போது பாகம் பாகமாய் எழுதிய கட்டுரைகளைத் தொகுத்து இச்சிறு நூல் வெளியிடப்பட்டது.
நோக்கம்
இதன் நூலாசிரியர் நூலின் முதற்பதிப்புக்கான முன்னுரையில், "இச்சிறுநூல் யாழ்ப்பாண இராச்சியத்தின் ஆதிகால உண்மைச் சரித்திர ஆராய்ச்சியையும், யாழ்ப்பாண வைபவமாலை எனும் பெரிய நூலின் உள்ளுறை ஆராய்ச்சியையும் கையாளுவது" என்று குறிப்பிட்டுள்ளார். இதிலிருந்து, ஒல்லாந்தர் ஆட்சியின் இறுதிக்காலத்தில் எழுதப்பட்ட யாழ்ப்பாண வைபவ மாலை என்னும் நூலைப் பிற்காலத்தில் கிடைத்த சான்றுகளை ஆதாரமாகக் கொண்டு ஆய்வு செய்து உண்மை வரலாற்றை அறிவதே இந்த நூலின் நோக்கம் என்பது புலனாகிறது.
வைபவமாலை, அக்காலத்தில் இருந்த சில நூல்களையும், செவிவழிக்கதைகளையும் சான்றுகளாகக் கொண்டு, யாழ்ப்பாண இராச்சியம் வீழ்ச்சியடைந்து ஏறத்தாழ 175 ஆண்டுகளுக்குப் பின்னர் எழுதப்பட்டது. யாழ்ப்பாண இராச்சியத்தில் போர்த்துக்கேயர் தலையீடு ஏற்பட்டதற்குப் பிந்திய வைபவமாலை தரும் வரலாறு செவிவழிக்கதைகளை ஆதாரமாகக் கொண்டது எனவும் அதனால் இக்காலம் குறித்த வைபவமாலையின் வரலாறு பிற்காலத்தில் அறியப்பட்ட போர்த்துக்கேயர் காலக் குறிப்புக்களுடன் முரண்படுவதாகவும் சுவாமி ஞானப்பிரகாசர் கருதுகிறார். இதனால், இந்த நூல் எழுதிய காலத்தில் கிடைத்த போர்த்துக்கேயர் காலத்துத் தகவல்களை அடிப்படையாகக் கொண்டு யாழ்ப்பாணத்தின் உண்மை வரலாற்றை அறிய நூலாசிரியர் முயன்றுள்ளார்.
உள்ளடக்கம்
இந்த நூலிலே ஆரம்ப அதிகாரம் என்று பெயர் கொண்ட அதிகாரத்தில் வைபவமாலையில் கூறப்பட்டுள்ளனவும், யாழ்ப்பாண இராச்சியத்துக்கு முற்பட்ட காலத்தில் நிகழ்ந்தனவுமாகச் சொல்லப்படும் கதைகளை, வைபவமாலையின் முதனூல்களில் சொல்லப்படவற்றோடு ஒப்பிட்டு ஆய்வு செய்யப்படுகிறது. இதைத் தவிர்த்து யாழ்ப்பாண வைபவ விமரிசனத்தில் 15 அத்தியாயங்கள் உள்ளன. இவை பின்வருமாறு:
வெளி இணைப்புக்கள்
பகுப்பு:ஈழத்து நூல்கள் பகுப்பு:யாழ்ப்பாண வரலாறு பகுப்பு:ஈழத்து வரலாற்றியல் தமிழ் நூல்கள் பகுப்பு:1928 தமிழ் நூல்கள்
அகவிலைப்படி
அகவிலைப்படி (Dearness allowance) என்பது இந்தியா, வங்கதேசம் மற்றும் பாக்கித்தானில் உள்ள அரசு ஊழியர்கள் மற்றும் ஓய்வூதியம் பெறுபவர்களுக்கு  பணவீக்கத்தினை ஈடுகட்ட கொடுக்கப்படும் படிகளின் கணக்கீடு ஆகும்.
பணவீக்கத்தின் பாதிப்பைக் குறைக்க, அகவிலைப்படியானது, இந்தியக் குடிமகனின் அடிப்படை சம்பளத்தின் சதவீதமாக கணக்கிடப்படுகிறது. இந்திய குடிமக்கள் அடிப்படைச் சம்பளம் அல்லது ஓய்வூதியத்தைப் பெறலாம். அதனுடன் வீட்டுப்படி அல்லது அகவிலைப்படி அல்லது இரண்டும் சேர்த்து அவர்களுக்கு வழங்கப்படும். ஒருவர் வசிக்கும் இடத்திற்கு ஏற்ப அகவிலைப்படியை நிர்வகிக்கும் வழிகாட்டுதல்கள் மாறுபடும். அகவிலைப்படி என்பது முழுமையாக வரி விதிக்கக்கூடிய கொடுப்பனவாகும். அகவிலைப்படியின் இரண்டு வகைகள்:
வரலாறு
இரண்டாம் உலகப் போரைத் தொடர்ந்து அகவிலைப்படி அறிமுகப்படுத்தப்பட்டது, பின்னர் அது "அன்புள்ள உணவுப் படி" என்று அறியப்பட்டது. "பழைய ஜவுளிப் படி " 1947 இல் அறிமுகப்படுத்தப்பட்டது, இருப்பினும் இது திருத்தப்பட்டு 1953 இல் "திருத்தப்பட்ட ஜவுளிப் படி" என மீண்டும் அறிமுகப்படுத்தப்பட்டது. தொடக்கத்தில் ஊதிய மறுசீரமைப்புக்கான ஊழியர்களின் கோரிக்கையை ஏற்று அகவிலைப்படி வழங்கப்பட்டது. பின்னர் அது நுகர்வோர் விலைக் குறியீட்டுடன் இணைக்கப்பட்டது. கடந்த காலங்களில் ஒன்றிய அரசு ஊழியர்களுக்கு அகவிலைப்படி வழங்குவது தொடர்பாக பல்வேறு குழுக்கள் அமைக்கப்பட்டுள்ளன.
நான்காவது மத்திய ஊதியக் குழு, அடிப்படை ஊதியத்தின் 'சதவீத முறையில்' அகவிலைப்படி வழங்கவும், சனவரி 1 மற்றும் சூலை.1 என ஆண்டுக்கு இருமுறை அகலவிலைப்படி வழங்கவும் பரிந்துரைத்தது; அகவிலைப்படியின் ஒவ்வொரு தவணையும் அகில இந்திய நுகர்வோர் விலைக் குறியீட்டின் (அடிப்படை 1960) 12 மாத சராசரியின் சதவீத அதிகரிப்பைக் கொண்டு கணக்கிடப்பட வேண்டும். நடுநிலைப்படுத்தலின் அளவு இப்போது 100% முதல் 65% வரை உள்ளது.
ஐந்தாவது மத்திய ஊதியக் குழு சிக்கலைக் கவனித்து, மூத்த அதிகாரிகளுக்கு ஏற்பட்ட  அநீதியைக் கண்டறிந்து அனைத்து நிலைகளிலும் உள்ள ஊழியர்களுக்கு 100% சீரான நடுநிலைப்படுத்தலைப் பரிந்துரைத்தது. வாழ்க்கைச் செலவு அடிப்படை அளவை விட 50% அதிகரிக்கும் ஒவ்வொரு முறையும் அகவிலைப்படி வழங்க வேண்டும் என ஆணையம் பரிந்துரைத்திருந்தது.
ஆறாவது மத்திய ஊதியக் குழுவானது நுகர்வோர் விலைக் குறியீட்டின் அடிப்படை ஆண்டை சாத்தியமிருப்பின் பலமுறை திருத்தம் செய்ய பரிந்துரைத்தது. DA கணக்கீட்டிற்கான அடிப்படை ஆண்டையும் 2001 ஆக மாற்றியது (அடிப்படை ஆண்டு 2001=100)
கணக்கீட்டுத் தாள்
1.1.2006க்குப் பிறகு மத்திய அரசு ஊழியர்களுக்கான அகவிலைப்படியைக் கணக்கிடுவதற்கான சூத்திரம்:
அகவிலைப்படி%= {( AICPI(அடிப்படை ஆண்டு 2001=100) கடந்த 12 மாதங்களில் – 115.77)/115.77}*100
அக்டோபர் 2021 இல், அரசாங்கம் நுகர்வோர் விலைக் குறியீடு-IW அடிப்படை ஆண்டை 2001 முதல் 2016 வரை திருத்தியது 2016=100 அடிப்படையுடன் புதிய தொடரை 2001=100 அடிப்படையில் முந்தைய தொடருக்கு மாற்றுவதற்கு 2.88 இன் இணைக்கும் காரணி வரையறுக்கப்பட்டது. இதன் அடிப்படையில், அகவிலைப்படி தற்போது பின்வரும் சூத்திரத்தின் மூலம் கணக்கிடப்படுகிறது
A = கடந்த 12 மாதங்களில் சராசரி அகில இந்திய நுகர்வோர் விலைக் குறியீடு (அடிப்படை 2016=100) கடந்த 12 மாதங்களில் x இணைக்கும் காரணி 2.88
பின்வரும் அட்டவணை 1.1.2006 முதல் அகில இந்திய நுகர்வோர் விலைக் குறியீட்டைக் காட்டுகிறது. அடிப்படை ஆண்டு 2001=100 தொழில்துறைத் தொழிலாளர்களுக்கான DA விகிதம் (1.1.2007 முதல் 2001=100 அடிப்படை ஆண்டு முதல்) 3வது காலாண்டில் (செப்-டிசம்), 2015 107.9% ஆகவும், 4வது காலாண்டில் (ஜன-மார்ச்) 2016 1.12.40% ஆகவும் அறிவிக்கப்பட்டுள்ளது.
சான்றுகள்
பகுப்பு:மனிதவள மேலாண்மை
சுண்டாங்கிப்பட்டி
சுண்டாங்கிப்பட்டி (Sundangipatti) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது செட்ரப்பட்டி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், அரூரில் இருந்து 6 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°05'13.0"N 78°25'41.0"E ஆகும்.
மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 183 குடும்பங்களும் 745 மக்களும் வசிக்கின்றனர். இதில் 366 ஆண்களும் 379 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
உலூயிசு பிராக்டர்
உலூயிசு பிராக்டர் (Louise Prockter) ஓர் பிரித்தானிய-அமெரிக்கக் கோள் அறிவியலளர் ஆவார். இவர் ஜான் ஆப்கின்சு பல்கலைக்கழக பயன்முறை இயற்பியல் ஆய்வகத்தின் கோள் தேட்டக் குழுவின் முன்னாள் மேற்பார்வையாளர் ஆவார். இவரை 2016 இல் பல்கலைகழகங்களின் விண்வெளி ஆராய்ச்சிக் கழகம் டெக்சாசில் அமைந்த அவுசுட்டனில் உள்ள நிலா, கோள் நிறுவனத்தின் இயக்குநராக அறிவித்தது. இப்பணியில் இவர் 2016 செப்டம்பர் 6 முதல் சேர்ந்தார். இவர் தான் நிலா, கோள் நிறுவனத்தின் முதல் பெண் இயக்குநர் ஆவார். இவர் 2002 முதல் 2016 வரை நிலா, கோள் நிறுவனத்தின் இயக்குநராக இருந்த சுட்டீவன் ஜே. மாக்வெல்லுக்குப் பிறகு இப்பதவியை ஏற்றார்.
கல்வி
இவர் தன் இளவல் பட்டத்தை இங்கிலாந்தில் உள்ள இலங்காசுட்டர் பல்கலைக்கழகத்தில் பெற்றார். இவர் தன் முதுவர் பட்டத்தை பிரவுன் பல்கலைக்கழகத்தில் பெற்றார். இவர் பிரவுன் பல்கலைக்கழகத்தில் 1999 இல் தன் முனைவர் பட்டத்தை கோள் நிலவியலில் பெற்றார்.
வாழ்க்கைப்பணி
பிராக்டர் நாசாவின் இலக்குத் திட்டங்களில் நேர்டியாகவும் மறைமுகமாகவும் பணிசெய்துள்ளார். இவர் கலீலியோ விண்கலப் பட்ம்பிடிப்புக் குழுவிலும் ஐரோப்பா இலக்குத் திட்டத்திலும், புவியண்மைக் குறுங்கோள் சுற்றிவரல் இலக்குத் திட்டத்திலும், அறிவர் மேற்பரப்பு, விண்வெளிச் சூழல், புவி வேதியியல், தொலைவறிதல் (மெசெஞ்சர்-MESSENGER)  இலக்குத் திட்டத்திலும் அறிவன் கோள் பயண இலக்குத் திட்டத்திலும் கலந்துகொண்டுள்ளார். மெசெஞ்சர் இலக்குத் திட்டத்தில், இவர் இணைத் திட்ட அறிவியலாளராகவும் இணை ஆய்வாளராகவும் அறிவன் கோள் இருபுறப் படப்பிடிப்பு அமைப்பின் கருவி அறிவியலாளராகவும் பணிசெய்துள்ளார்.
மேற்கோள்கள்
பகுப்பு:வாழும் நபர்கள் பகுப்பு:அமெரிக்க வானியலாளர்கள் பகுப்பு:பிரித்தானிய வானியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:பிரித்தானியப் பெண் அறிவியலாளர்கள் பகுப்பு:பெண் வானியலாளர்கள் பகுப்பு:கோள் அறிவியலாளர்கள் பகுப்பு:பெண் கோள் அறிவியலாளர்கள்
தாரா ரங்கசாமி
தாரா ரங்கசாமி(Thara Rangaswamy) (பிறப்பு 25 மே 1953) இந்தியாவில் உள்ள ஒரு மனநல மருத்துவர் ஆவார், இவர் இந்தியாவின் சென்னையில் உள்ள எஸ்சிஏஆரெஃப் (SCARF) மனநல ஆராய்ச்சி அறக்கட்டளை  என்ற தன்னார்வ தொண்டு நிறுவனத்தின் இணை நிறுவனர் ஆவார். இவர் ஸ்கிசோஃப்ரினியா மற்றும் சமூக மனநலம் பற்றிய ஆராய்ச்சியாளராக உள்ளார். 2020 ஆம் ஆண்டில், இத்தாலியின் புளோரன்ஸ் நகரில் ஸ்கிசோஃப்ரினியா குறித்த பணிக்கான உச்ச அமைப்பான ஸ்கிசோஃப்ரினியா சர்வதேச ஆராய்ச்சி சங்கத்தின் சிறந்த மருத்துவ மற்றும் சமூக ஆராய்ச்சி விருதைப் பெற்றார்.
கல்வி
தாரா ரங்கசாமி கீழ்ப்பாக்கம் மருத்துவக் கல்லூரியில் இளங்கலை மருத்துவப் படிப்பையும், சென்னை மருத்துவக் கல்லூரியில் மனநல மருத்துவத்தில் முதுகலைப் பட்டத்தையும் முடித்தார். ஸ்கிசோஃப்ரினியாவில் இயலாமை குறித்த அவரது முனைவர் பட்டம் 1985 இல் சென்னைப் பல்கலைக்கழகத்தில் இருந்தது. இங்கிலாந்தின் மனநல மருத்துவர்களின் ராயல் கல்லூரியில் மனநல மருத்துவத்தில் கௌரவ பெல்லோஷிப்பைப் பெற்றார்.
தொழில்
தாரா ரங்கசாமி, சென்னை மருத்துவக் கல்லூரியின் மனநலத் துறையில், இந்திய மருத்துவ ஆராய்ச்சி கவுன்சில் "ஸ்கிசோஃப்ரினியாவின் பாடநெறி மற்றும் விளைவுகளை பாதிக்கும் காரணிகள்" என்ற ஆய்வில் மூத்த ஆராய்ச்சி அதிகாரியாக தனது பணியைத் தொடங்கினார்.
1984 ஆம் ஆண்டில், சாரதா மேனன் மற்றும் எஸ்.ராஜ்குமார் ஆகியோருடன் இணைந்து இந்தியாவின் சென்னையில் ஸ்கிசோஃப்ரினியா ஆராய்ச்சி அறக்கட்டளை (SCARF) என்ற தன்னார்வ தொண்டு நிறுவனத்தை நிறுவினார். 1988 மற்றும் 1990 க்கு இடையில், சமூக மனநலப் பணிக்காக அவருக்கு அசோகா பெல்லோஷிப் வழங்கப்பட்டது.
1990 இல், இவர் இந்த தொண்டு நிறுவனத்தில் முழுநேர மனநல மருத்துவராக சேர்ந்தார் மற்றும் 1996-2018 வரை அதன் இயக்குநராக இருந்தார். இவர், இப்போது ஸ்கார்ஃப் வாரியத்தின் துணைத் தலைவராகவும், அனைத்து ஆராய்ச்சி மற்றும் டிமென்ஷியா தொடர்பான நடவடிக்கைகளின் தலைவராகவும் உள்ளார்.
ஆராய்ச்சி
தாரா ரங்கசாமியின் முக்கிய ஆராய்ச்சி, ஸ்கிசோஃப்ரினியா, இயலாமை, சமூக மனநலம், இளைஞர்களின் மனநலம் மற்றும் டிமென்ஷியா ஆகியவற்றின் போக்கிலும் விளைவுகளிலும் உள்ளன. ஸ்கிசோஃப்ரினியாவின் முதல் எபிசோட் உள்ளவர்களை 35 ஆண்டுகளாகப் பின்தொடர்ந்து வந்த இவரது மெட்ராஸ் லாங்கிட்யூடினல் ஆய்வு உலகிலேயே இது போன்ற ஒன்றாகும். இவர் 160 அறிவியல் கட்டுரைகளை வெளியிட்டுள்ளார், மனநல புத்தகங்களில் 10 அத்தியாயங்களுக்கு மேல் எழுதியுள்ளார் மற்றும் இரண்டு புத்தகங்களைத் திருத்தியுள்ளார்.
இவர் உலக சுகாதார நிறுவனத்தின் (WHO) கள சோதனைகள் உட்பட 28 ஆராய்ச்சி திட்டங்களின் முதன்மை ஆய்வாளராக இருந்துள்ளார்.
இவர் ஸ்கிசோஃப்ரினியா புல்லட்டின் மற்றும் சமூக மனநல மருத்துவம் மற்றும் மனநோய் தொற்றுநோயியல் உட்பட பல பத்திரிகைகளின் ஆசிரியர் குழுவில் உள்ளார்.
விருதுகளும் கௌரவங்களும்
thumb| தாரா ரங்கசாமிக்கு நாரி சக்தி புரஸ்கார் 8 மார்ச் 2022 அன்று வழங்கப்பட்டது.
சான்றுகள்
பகுப்பு:நாரி சக்தி விருது பெற்றவர்கள் பகுப்பு:வாழும் நபர்கள் பகுப்பு:1953 பிறப்புகள்
சிபு
சிபு (மலாய்: Sibu; ஆங்கிலம்: Sibu; சீனம்: 詩巫; பின்யின் சீனம்: Shiwu; ஜாவி: سيبو); என்பது மலேசியா, சரவாக் மாநிலம், சிபு பிரிவு, சிபு மாவட்டத்தின் தலைநகரமாகும். போர்னியோ தீவில் அமைந்துள்ள இந்த நகரம் 129.5 சதுர கிலோமீட்டர் (50.0 சதுர மைல்) பரப்பளவைக் கொண்டுள்ளது.
இந்த நகரம் ராஜாங் ஆறு, இகான் ஆறு எனும் இரு ஆறுகள் சங்கமிக்கும் இடத்தில் அமைந்துள்ளது. இது தென் சீனக் கடலில் இருந்து சுமார் 60 கிலோமீட்டர் தொலைவில் உள்ளது.
மேலும் இந்த நகரம், மாநிலத் தலைநகரான கூச்சிங் நகரின் வடகிழக்கில் சுமார் 191.5 கிலோமீட்டர் (119 மைல்கள்) தொலைவில் அமைந்துள்ளது.
பொது
சிபுவில் உள்ள முதன்மை இனத்தவர்கள் சீனர்கள்; குறிப்பாக பூச்சௌ (Fuzhou) சீன இனத்தவர். மெலனாவ் (Melanau), மலாய் மற்றும் இபான் போன்ற இதர உள்ளூர் இனக் குழுவினரும் உள்ளனர். ஆனால் சராவாக்கில் உள்ள மற்ற பகுதிகளைப் போல் இல்லாமல், குறிப்பிட்டுச் சொல்லும் எண்ணிக்கையில் உள்ளூர் இனக் குழுவினர் இல்லை. 2010-ஆம் ஆண்டு மக்கள் தொகை கணக்கெடுப்பின்படி சிபு நகரின் மக்கள் தொகை 162,676 ஆகும்.
1862-ஆம் ஆண்டில் சிபுவில் குடியேறிய ஜேம்சு புரூக் என்பவரால் டாயக் மக்களின் தாக்குதல்களைத் தடுக்க, இந்த நகரில் ஒரு கோட்டை கட்டப்பட்டது. இதனைத் தொடர்ந்து, சீன ஹொக்கினியர்களின் (Chinese Hokkien) ஒரு சிறிய குழு, கோட்டையைச் சுற்றியுள்ள நகரப் பகுதியில் பாதுகாப்பாக வணிக நடவடிக்கைகளை மேற்கொள்ளும் நோக்கத்துடன் குடியேறியது.
சிபுவின் முதல் மருத்துவமனை
1901-ஆம் ஆண்டு, சிபுவுக்குள் வோங் நாய் சியோங் தலைமையில் சீனாவின் புஜியான் மாகாணத்தில் இருந்து 1,118 பூச்சௌ சீனர்கள் ஒரு பெரிய அளவிலான குடிபெயர்வை மேற்கொண்டனர். இதைச் சிபுவில் "நியூ புஜூ" என்று பிரபலமாகக் குறிப்பிடப் படுகிறது.
சிபு பஜார் மற்றும் சிபுவின் முதல் மருத்துவமனை புரூக் அரசாங்கத்தால் கட்டப்பட்டது. 1930-களில் லு கிங் ஹோவ் மருத்துவமனை, பல மெதடிஸ்ட் பள்ளிகள் மற்றும் தேவாலயங்கள் கட்டப்பட்டன.
சிபு நகரில் தீ விபத்துகள்
சிபு நகரம் 1889-ஆம் ஆண்டு மற்றும் 1928-ஆம் ஆண்டுகளில் தீவிபத்துகளால் எரிந்து போனது. இருப்பினும், அதற்குப் பிறகு அது மீண்டும் கட்டமைப்புச் செய்யப்பட்டது. 1941-ஆம் ஆண்டில் சரவாக்கை சப்பான் ஆக்கிரமித்த போது சிபுவில் கடுமையான மோதல்கள் எதுவும் ஏற்படவில்லை.
1942-ஆம் ஆண்டு சூன் மாதம் சிபுவில் ஒரு புதிய குடியிருப்பு சப்பானியர்களால் நிறுவப்பட்டது, மேலும் 1942 ஆகத்து மாதம் சிபுவின் பெயரானது சப்பானியர்களால் சிபு-ஷு "(Sibu-shu)"என்று மாற்றப்பட்டது. 1945-ஆம் ஆண்டில் சப்பானியர் சரணடைந்த பிறகு, சரவாக் மாநிலம் கிரவுன் காலனி (Crown Colony) என பிரித்தானியருக்குக் கொடுக்கப்பட்டது.
மெலானாவ் மக்கள் அதிருப்தி
சிபுவில் சுதந்திரத்தை விரும்பிய இளம் மெலனாவ் மக்கள் (Melanau) குழுவினரிடையே அதிருப்தியை ஏற்படுத்தியது. இதன் விளைவாக, சரவாக் பகுதியின் இரண்டாவது பிரிட்டிஷ் ஆளுநரான சர் டங்கன் ஜார்ஜ் ஸ்டீவர்ட் (Sir Duncan George Stewart), 1949--ஆம் ஆண்டில் சிபுவுக்கு வந்த போது, சரவாக் தேசியவாதியான ரோஸ்லி டோபி (Rosli Dhoby) என்பவரால் படுகொலை செய்யப்பட்டார். 1950--ஆம் ஆண்டில் கூச்சிங் மத்திய சிறைச் சாலையில் ரோஸ்லி தூக்கிலிடப்பட்டார்.
சிபு பகுதியும், ராஜாங் பகுதியும் 1950-ஆம் ஆண்டு முதல் கம்யூனிச நடவடிக்கைகளின் மையமாக மாறியது. 1963-ஆம் ஆண்டில் சரவாக் சுதந்திரத்திற்குப் பின்னரும் இது தொடர்ந்தது. அப்பகுதியில் கம்யூனிச நடவடிக்கைகளைக் கட்டுப்படுத்த ஓர் அரசப் பாதுகாப்புப் படை (RASCOM) நிறுவப்பட்டது.
சரவாக்கில் கம்யூனிஸ்டு கிளர்ச்சி
சரவாக்கில் கம்யூனிஸ்டு கிளர்ச்சி 1973-ஆம் ஆண்டில் கணிசமாகப் பலவீனம் அடைந்து, 1990-ஆம் ஆண்டில் கிளர்ச்சிகள் முடிவு அடைந்தன. சிபு நகராட்சியாக 1981-ஆம் ஆண்டில் மேம்படுத்தப்பட்டது. 2008-ஆம் ஆண்டு முதல், இந்த நகரானது சரவாக் புதுப்பிக்கத்தக்க பெருவழி எரிசக்தியின் (Sarawak Corridor of Renewable Energy (SCORE) நுழைவாயிலாக உள்ளது. 2011-ஆம் ஆண்டு, பூசெவ் குடியேற்றத்தின் 110-ஆவது ஆண்டு விழா சிபுவில் கொண்டாடப்பட்டது.
மிகப்பெரிய உள்ளரங்குச் சந்தை
மலேசியாவின் முதல் மற்றும் ஒரே மருத்துவ அருங்காட்சியகமான லு கிவ் ஹோவ் மருத்துவமனை நினைவு அருங்காட்சியகம் (Lau King Howe Hospital Memorial Museum) ஆகும். சரவாக் மாநிலத்தின் மிகப்பெரிய உள்ளரங்குச் சந்தை சிபுவில் உள்ள மத்திய சந்தை ஆகும்.
மேலும் சிபுவில் உள்ள சில சுற்றுலா சிறப்புகளாக: சிபு மரபுவழி மையம் (Sibu Heritage Centre), துவா பெக் காங் கோவில் (Tua Pek Kong Temple), பவாங் அஸ்ஸன் (Bawang Assan) நீளவீடு, சிபு பழைய மசூதி, ஜேட் டிராகன் கோயில் (Jade Dragon Temple), புக்கிட் அபு ஜூபிலி பார்க் (Bukit Aup Jubilee Park), புக்கிட் லீமா வனப் பூங்கா (Bukit Lima Forest Park), சிபு இரவுச் சந்தை, போர்னியோ கலாச்சார விழா (Borneo Cultural Festival) சிபு சர்வதேச நடன விழா (Sibu International Dance Festival) போன்றவை உள்ளன.
சிபுவின் பொருளாதாரத்தில் மரத் தொழில் மற்றும் கப்பல் கட்டுமானத் தொழில் ஆகிய இரண்டும் முக்கியமான இடத்தை வகிக்கின்றன.
மேற்கோள்கள்
பகுப்பு:மலேசிய நகரங்கள்‎ பகுப்பு:சரவாக் நகரங்கள்‎ பகுப்பு:மலேசியத் துறைமுகங்கள் பகுப்பு:ஆசியத் துறைமுகங்கள்
தென்கரைகோட்டை கல்யாணராமர் மற்றும் நஞ்சுண்டீஸ்வரர் சுவாமி கோயில்
தென்கரைகோட்டை கல்யாணராமர் மற்றும் நஞ்சுண்டீஸ்வரர் சுவாமி கோயில் தமிழ்நாட்டில் தர்மபுரி மாவட்டம், தென்கரைகோட்டை என்னும் ஊரில் அமைந்துள்ள ராமர் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கல்யாணராமர், நஞ்சுண்டீஸ்வரர் சுவாமி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. நவராத்திரி மாதம் முக்கிய திருவிழா நடைபெறுகிறது. பொங்கல்,கார்திகை தீபம் திருவிழாக்களாக நடைபெறுகின்றன.
மேற்கோள்கள்
பகுப்பு:தர்மபுரி மாவட்டத்திலுள்ள ராமர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
முத்தன்னா மாகாணம்
முத்தன்னா கவர்னரேட் (Muthanna Governorate, المثنى  அல் முத்தன்னா ) அல்லது அல் முத்தன்னா மாகாணம் என்பது ஈராக்கில் உள்ள ஒரு மாகாணம் ஆகும். இது 7 ஆம் நூற்றாண்டின் அரபு தளபதியான அல்-முத்தன்னா இப்னு ஹரிதாவின் பெயரால் அழைக்கபடுகிறது. இது நாட்டின் தெற்கு பகுதியில், சவூதி அரேபியா, குவைத்து ஆகிய நாடுகளின் எல்லையில் உள்ளது. இதன் தலைநகரம் சமவா நகரம் ஆகும்.
வரலாறு
1976 க்கு முன்னர் இது திவானியா மாகாணத்திற்கு உட்பட்ட ஒரு பகுதியாக இருந்தது. அந்த மாகாணத்தில் இன்றைய நஜாஃப் மாகாணம் மற்றும் அல்-கதிசியா மாகாணம் ஆகியவையும் உள்ளடங்கியதாக இருந்தது.
மாகாணதின் தலைநகரான சமாவா நகரானது பண்டைய சுமேரிய - பாபிலோனியா நகரமான உரூக்குக்கு ( அரமேயம் : எரெக் ) மிக அருகில் உள்ளது. இது ஈராக்கு என்ற பெயரின் மூலமாக இருக்கலாம். செலூக்கியப் பேரரசு நிறுவப்பட்டதைத் தொடர்ந்து பாபிலோன் வீழ்ச்சிக்குப் பிறகு, உருக் தெற்கு பாபிலோனியாவின் மிகப்பெரிய நகரமாக ஆனது. அதன் பெயரான (எரெக்) பாபிலிக்கு (பாபிலோனியா) மாற்றாக வந்தது. ஏனெனில் இந்த நகரம் முந்தைய தலைநகரைக் காட்டிலும் நீண்ட காலம் கி.பி 7 ஆம் நூற்றாண்டுவரை தப்பிப்பிழைத்திருந்தது.
1991 பெப்ரவரியில், பாரசீக வளைகுடா போரின்போது வரலாற்றில் மிகப்பெரிய கவச பீரங்கி வண்டி போர்களில் ஒன்றான நோர்போக் போர் நடந்தது.
குறிப்புகள்
பகுப்பு:ஈராக்கின் மாகாணங்கள் பகுப்பு:Coordinates on Wikidata பகுப்பு:அரபு மொழி வார்த்தைகளைக் கொண்ட கட்டுரைகள்
சிறீ சுப்ரமணிய சபை
சிறீ சுப்பிரமணிய சபை (Shri Subrahmanya Sabha) 1908 ஆம் ஆண்டு சுதானிக பிராமணர் சமூகத்தால் உருவாக்கப்பட்ட கலாச்சார அமைப்பு. இதன் தலைமையகம் மங்களூரில் அமைந்துள்ளது.
பிராமண சமூகத்தின் இளைஞர்கள் மற்றும் வயது வந்தோர் மத்தியில் சுய வளர்ச்சி ஊக்குவிப்பதற்காக இந்த அமைப்பு உருவாக்கப்பட்டது. அதன் நோக்கங்களில் கல்வி (சமஸ்கிருதம் மற்றும் ஆங்கிலம்) மற்றும் வேலைவாய்ப்பு மற்றும் சமூக-பண்பாடு மேம்பாடு ஆகியவை அடங்கும். இந்த நோக்கத்திற்காக இது தேவைப்படுபவர்களுக்கு மருத்துவ உதவி, புலமைப்பரிசில் மற்றும் பல்கலைக்கழகம் மாணவர்களுக்கான கடன்கள், தொழில் வழிகாட்டுதல் மற்றும் சிருங்கேரிக்கு குருவந்தன நிறை பிரார்த்தனைக்கான வருடாந்திர வருகைகள் போன்ற சேவைகளை வழங்குகிறது.
2008 மே 10 அன்று இவ்வமைப்பு அதன் நூற்றாண்டு கொண்டாட்டத்தை மத மற்றும் கலாச்சார நிகழ்ச்சிகளுடன் தொடங்கியது.
மேற்கோள்கள்
பகுப்பு:இந்திய சமய அமைப்புகள்
அக்டோபர் 17
வெளி இணைப்புகள்
பகுப்பு:அக்டோபர் பகுப்பு:ஆண்டின் நாட்கள்
கிருஷ்ணா ஆறு
ஆற்றின் மூலம்
கிருட்டிணா ஆறு மேற்குதொடர்ச்சி மலையில் உள்ள மகாராட்டிரா மாநிலம் சதாரா மாவட்டம், மகாபலீசுவர் எனுமிடத்தில் சுமார் 1300 மீட்டர் உயரத்தில் உருவாகி கிழக்கு நோக்கி பாய்கிறது.
துணை ஆறுகள்
துங்கபத்திரை, கொய்னா, பீமா, மலபிரபா, கடபிரபா, யெர்லா, முசி, துத்கங்கா, திந்தி ஆகியவை இதன் துணை ஆறுகளாகும்.
thumb|250px|விசயவாடா அருகே பாயும் கிருட்டிணா ஆறு
அணைகள்
சிரீசைலத்தில் கட்டப்பட்டுள்ள சிரீசைலம் அணை, நாகார்சுன சாகரில் கட்டப்பட்டுள்ள நாகார்சுன சாகர் அணை. நாகார்சுன சாகர் அணை மிகப்பெரியது ஆகும். கருநாடகத்திலிருந்து ஆந்திர பிரதேசத்திற்கு நுழையும் இடத்தில் அலமட்டி அணை கட்டப்பட்டுள்ளது.
மேற்கோள்
பகுப்பு:இந்திய ஆறுகள் பகுப்பு:ஆந்திர ஆறுகள் பகுப்பு:மகாராட்டிர ஆறுகள் பகுப்பு:சாத்தாரா மாவட்டம்
டாக்சோபிளாஸ்மோசிஸ்
thumb|நச்சு ஊனீர் மிகை நச்சு ஊனீர் மிகை (Toxoplasmosis) என்பது ஒரு ஒட்டுண்ணி நோயாகும். இது டாக்சோபிளாசுமா கோண்டீ ஒட்டுண்ணித் தொற்றால் ஏற்படுகிறது. இவ்வகைத் தொற்றுகளால் பலவகை நரம்புளவியல், நடத்தை நிலைமைகள் உருவாகின்றன. அவ்வபோது மென் நிணநீர்க்கணுவும் சதைவலியும் கொண்ட மெல்லிய காய்ச்சல் சில வாரங்களுக்கு ஏற்படலாம்.
அறிகுறிகள்
பெரும்பாலும் மூளை பாதிக்கப்படுவதால், நீர்க்கபாலமோ, குறுங்கபாலமோ, தோன்றும். வலிப்பு, கைகால் நடுக்கம், செயலிழப்பு, விழி ஊசலாட்டம், விழித்திரை அழற்சி ஆகியவை காணப்படும். தண்டுவடநீர் மஞ்சள் நிறமாகப் புரதம் மிகுந்து உட்கருச் செல்களுடன் காணப்படும். வீங்கிய கல்லீரலும், காமாலையும், குறைந்த திராம்போசைட்டும், மிகு குருதிப் புள்ளிகளும்   காணப்படும்.
வெள்ளாளன்குளம் இசக்கியம்மன் கோயில்
வெள்ளாளன்குளம் இசக்கியம்மன் கோயில் தமிழ்நாட்டில் திருநெல்வேலி மாவட்டம், வெள்ளாளன்குளம் என்னும் ஊரில் அமைந்துள்ள அம்மன் கோயிலாகும்.
டாக்சோபிளாஸ்மோசிஸ்
மருத்துவம்
கண்கள் தாக்கமுறும்போதும் தடுப்பாற்றல் தன்மை குறையும்போதோ மருத்துவம் அளிக்கவேண்டிவரும். சல்போனமைடு 6 மணி நேரத்துக்கு ஒரு முறை 1 கிராமும், பைரிமிதமைன்  நாளும் 25 மி.கிராமும்  2-6 வாரங்களுக்குத் உட்கொள்ளவேண்டும்.
வெள்ளாளன்குளம் இசக்கியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
டாக்சோபிளாஸ்மோசிஸ்
மேற்காேள்கள்
பகுப்பு:ஒட்டுண்ணி நோய்கள் பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
வெள்ளாளன்குளம் இசக்கியம்மன் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாப்பக்குடி (தெற்கு)
பாப்பக்குடி (தெற்கு) (Pappakudi (south) என்ற கிராமம், திருப்புவனம் வட்டம், சிவகங்கை மாவட்டத்தில், தமிழ்நாட்டில் உள்ளது.
சான்றுகள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள் பகுப்பு:சிவகங்கை மாவட்டத்திலுள்ள கிராமங்கள்
தஞ்சாவூர் சிவாஜி
தஞ்சாவூர் சிவாஜி (Shivaji of Thanjavur) (மராத்தி: तंजावरचे शिवाजी) (ஆட்சிக் காலம் 17 மார்ச் 1832 – 29 அக்டோபர் 1855) சிவாஜி பிறந்த போன்சலே வம்சத்தில் பிறந்தவர். இவரே தஞ்சாவூர் மாரத்திய அரசின் இறுதி மன்னர் ஆவார். இவர் தஞ்சாவூர் சரசுவதி மகால் நூலகத்தின் விரிவாக்கத்திற்கு பெரிதும் உதவினார்.
29 அக்டோபர் 1855ல் தஞ்சாவூர் சிவாஜி மன்னர் ஆண் வாரிசு இன்றி இறந்தார். எனவே இந்தியத் தலைமை ஆளுநர் டல்ஹவுசி பிரபு வகுத்த அவகாசியிலிக் கொள்கையின் படி, அக்டோபர் 1855ல் தஞ்சாவூர் மராத்திய அரசை, கிழக்கிந்தியக் கம்பெனி ஆட்சியில் சென்னை மாகாணத்துடன் இணைக்கப்பட்டது.
வெளி இணைப்புகள்
பகுப்பு:1855 இறப்புகள் பகுப்பு:மராத்தியர்கள் பகுப்பு:தஞ்சை மராட்டிய அரசர்கள்